PRAVILA RIBOLOVA NA PLOVEC

DRŽAVNEGA PRVENSTVA ZVEZE POLICIJSKIH VETERANSKIH DRUŠTEV SEVER 2026 

Uporabljajo se določbe Pravilnika o lovu rib s plovcem (RZS 2010), če s temi pravili ni drugače določeno (izjeme). Te določbe pa so naslednje: 
1. plovec mora biti obtežen tako, da nosi obtežitev z hrano. Dovoljena vaba koruza, črv, deževnik, kostni črvi;
2. za prehodni pokal državnega prvenstva ZPVD in 3 pokale v trajno last za 1.2.3. mesto in sektorske medalje in medalje za najtežje ribe se potegujejo posamezniki ljubitelji športnega ribolova polno pravni člani, članice PVD;
3. žrebanje ribolovnih mest opravijo vodje ekip po sektorjih A,B,C. Po opravljenem žrebu se odpravijo na ribolovna mesta; 

4. krmljenje z bulanjem 5 minut pred ribolovom. Med ribolovom pa izključno metanje ali streljanje kostnih črvov, deževnikov, koruze ali hrane, ki jo lahko stisnemo s pestjo ene roke; 

5. ujete ribe posameznika štejejo kot rezultat od največ do najmanj v posamezni in ekipni konkurenci po sektorjih;
6. razdaljo med ribiči in označitev ribolovnih mest določa organizator po pravilniku;
7. ribe se hranijo v vodi v ribiških mrežah dolžine 4 m in več do konca srečanja v lovu rib in se vrnejo v vodo po končanem tehtanju;
8. med tehtanjem sta lahko prisotna sosednja ribiča na ribolovnem mestu levo in desno;
9. če ribiča v posamezni konkurenci dosežeta enako število točk in enako težo, ima prednost ribič s startno številko bliže startni številki 1;
10. ugovor lahko poda ribič sodniku med ribolovom in najkasneje do konca tehtanja pri sosednjem ribiču na ribolovnem mestu. Vsak poznejši ugovor ni dopusten in ga komisija ne bo obravnavala;
11. pred začetkom izvajanja ribolova je OBVEZNO razkužiti mrežo in podmetalko zaradi preprečevanja KHV (velja v toplejših mesecih).
12. OBVEZNA je uporaba ORIGINALNEGA trnka (priporoča se brez zalusti);
13. RIBOLOV Z NAMERNIM ZAPENJANJEM RIB ZA PREDELE IZVEN GLAVE JE PREPOVEDAN!;
14. roparici ščuka ali smuč ne štejeta v težo ujetih rib in se ju po naključnem ulovu takoj spusti v vodo;
15. vsak, ki se udeleži tekmovanja ta pravila sprejme in ob tem upošteva določila »Etičnega kodeksa slovenskih sladkovodnih ribičev« (RZS 2009) in SAM odgovarja za lastno varnost in poškodbe. 

VODSTVO TEKMOVANJA
